**Referat fra møde i Takstgruppen**

Mødedato: 17. maj 2018

Mødetid: Kl. 12.00-14.30

Mødested: Viborg Rådhus lokale M5

Prinsens Alle 5, 8800 Viborg

Mødeleder: Bjarne Hansen

Referent: Karen H. Toft

|  |  |
| --- | --- |
| **Deltager** |  |
| Nicoline Jensen | Favrskov Kommune |
| Mads Marcussen | Holstebro Kommune |
| Tine Christel Broge | Horsens Kommune |
| Janni Abildtrup | Ikast-Brande Kommune |
| Vivi Lund | Lemvig Kommune |
| Casper Nielsen | Norddjurs Kommune |
| Susanne Smed | Norddjurs Kommune |
| Hans Bo Kristensen | Region Midtjylland |
| Karin Overgaard | Ringkøbing Skjern Kommune |
| Leif Haarbo Nielsen | Skanderborg Kommune |
| Rasmus Gade | Skive Kommune |
| Rikke Haarup | Syddjurs Kommune |
| Baheerathan Arumugasamy | Viborg Kommune |
| Janne Folden Bang | Aarhus Kommune |
| Bjarne Hansen | Sekretariat |
| Karen H. Toft | Sekretariat |

**Afbud**

|  |  |
| --- | --- |
| Steen Holk | Herning Kommune |
| Mette Juulsgaard Langhoff | Holstebro Kommune |
| Dennis Ø. Nielsen | Holstebro Kommune |
| Pia Nina Hansen | Ikast-Brande Kommune |
| Gerd Møller | Lemvig Kommune |
| Axel Christophersen | Lemvig Kommune |
| Mette Holst Langberg | Randers Kommune |
| Sascha Regitze Mørch Lund | Silkeborg Kommune |
| Vakant | Struer Kommune |
| Jakob Rasmussen | Århus Kommune |

**Referat**

1. **Godkendelse af referat fra sidste møde (12.45-12.50)**

Godkendelse af referat fra møde i Takstgruppen den 20. februar 2018

**Bilag 1:** Referat – Takstgruppemøde den 20. februar

****

Det indstilles, at takstgruppen

* Godkender referatet

**Referat:**

Godkendt uden bemærkninger**.**

1. **Restancer på egenbetaling hos borgere i eksterne tilbud v/Steen Holk, Herning Kommune (12.50-13.10)**På foranledning af mail fra Herning Kommune den 5. april 2018 (se nedenfor) er det aftalt, at Takstgruppen drøfter problemstilling om egenbetaling på dagens møde. Takstgruppens medlemmer er anmodet om at lave en tilsvarende undersøgelse i egen kommune og sende resultatet til sekretariatet.  
     
   Holstebro Kommune har tilkendegivet over for sekretariatet, at de oplever lignende problemer.

**Problemstilling - mail fra Herning**  
*Herning kommune har et punkt, som udspringer af indførelsen af bruttotakser pr. 1. januar 2017. Ændringen betød, at opkrævningen af egenbetalingen hos borgeren skiftede fra at ske på tilbuddet til at det nu er kommunen, der opkræver borgeren. Vi har efter denne ændring oplevet en stigning i restancer, altså det beløb borgeren skylder kommunen. Det er særligt på eksterne tilbud, at stigningen ses. Jeg vil høre om I andre oplever noget lignende.*

*Det skræmmende er, at vores handlemuligheder er ganske få. Vi kan opfordre tilbuddet til at hjælpe borgeren med at få betalt, men tilbuddet har ikke som tidligere en økonomisk egeninteresse i at hjælpe borgeren. Der er ikke hjemmel i lovgivningen til at udsætte en borger fra et botilbud, hvis denne ikke betaler egenbetalingen. Desuden ville det savne mening, da borgeren herefter ville have et retskrav på at få en ny visiteret bolig.*

*En anden mulighed er modregning i offentlig forsørgelse. Er der nogen som har en fast aftale om modregning i kontanthjælp/pension med ”ydelseskontoret”, så opkrævningen sker automatisk. Fungerer denne ordning uproblematisk, for det er vel en frivillig administrationsaftale med borgeren (foranlediget af en underskrift), som i princippet kan opsiges uden videre.*



Det indstilles, at Takstgruppen

* drøfter problematikken med henblik på at få et billede af det samlede omfang og om muligt at finde en fælles løsning.

**Referat:**

En del kommuner oplever en stigning i restancerne primært på tilbud som forsorgshjem og kvindekrisecentre. Takstgruppen debatterede mulige løsninger i forhold til at få borgerne til at betale, blandt andet en tilmelding til PBS – hvilket nok udelukkende er en mulighed for borgere i §§ 107 & 108 tilbud. Forsorgshjem og kvindekrisecentre er problematiske, da man ikke som på andre tilbud har ”styr på borgerne”.

Eventuel tilbageholdelse af ydelser kræver samtykke fra borgeren, og den mulighed anses for urealistisk at gennemføre i praksis. Konklusionen er derfor, at problemstillingen i øjeblikket ikke kan løses.

Aktuel situation vedrørende restancer på egenbetaling:

Stigninger: Syddjurs - Horsens – Ringkøbing-Skjern - Holstebro – Herning

Status quo: Silkeborg – Ikast-Brande – Norddjurs – Skanderborg  
Undersøges: Aarhus - Viborg

1. **Nyt fra DASSOS ved Bjarne Hansen (13.10-13.20)**

* Rammeaftalen 2019-20
* Fælles principper for sundhedsydelser i socialtilbud
* Køb af socialpædagogisk ledsagelse under ferie



Det indstilles, at Takstgruppen

* tager orienteringen til efterretning.

**Referat:**

Bjarne Hansen gav en orientering fra mødet i DASSOS den 8. maj.

Vedrørende Rammeaftalen 2019-20

* I forhold til styringsaftalen drøftede man takstudvikling. Der er dog endnu intet nyt i forhold til eventuelle takstreduktioner.
* Endvidere drøftede man differentierede takster – hvorvidt det en god eller en dårlig ide. Problemstillingen omkring de differentierede takster er blandt andet, om de er udgiftsdrivende. Noget andet er, at differentierede takster gør det muligt at arbejde med borgerens progression. DASSOS endte på et kompromis om, at der ikke aktivt skal arbejdes for at fremme brugen af differentierede takster.

Vedrørende sundhedslovsydelser

DASSOS har nedsat en arbejdsgruppe med henblik på at udarbejde fælles principper for, hvordan sundhedslovsydelser defineres og håndteres i taksten på sociale tilbud. Ydelser givet efter sundhedsloven kan ikke være en del af taksten for tilbud under serviceloven. Arbejdsgruppen på området har efter sit indledende arbejde meldt tilbage, at det ikke er muligt at komme videre, da det kræver lovændringer. Arbejdet er indstillet og afventer KL-analyse på området. Der forventes nyt herom ultimo 2018.

Socialpædagogisk ledsagelse under ferie

Aarhus Kommune udarbejder en beskrivelse af, hvordan et tilkøb af socialpædagogisk ledsagelse kan håndteres. Øvrige kommuner kan lade sig inspirere heraf.

Herudover drøftede DASSOS også rusmiddelbehandling, særlige psykiatripladser og Kofoedsminde.

1. **Årshjul (13.20-13.30)**

Arbejdet med at få regnskab 2017 på plads er fortsat i gang og forventes at gå planmæssigt, så det kan afsluttes senest den 31. maj 2018. Næste opgave bliver at få udarbejdet ledelsesinformation, som kan præsenteres for DASSOS på deres møde den 15. august 2018.  
  
Udarbejdelse af ledelsesinformation sker i juni måned og der er udarbejdet en tidsplan herfor, som tidligere er sendt til takstgruppen. Tidsplanen kort er tilrettelagt således:

* Udarbejdelse af ledelsesinformation fra den 11.-15. juni 2018
* Ledelsesinformation til gennemsyn hos kommunerne fra den 18.-20. juni 2018
* Kvalitetssikring af ledelsesinformation fra den 21.-25. juni 2018

Takstgruppen bedes notere sig tidspunkterne og bistå Sekretariatet med at få ledelsesinformationen færdig senest den 25. juni 2018 jævnfør tidsplanen.

**Referat:**

Takstgruppen blev orienteret om, at indberetning af regnskab 2017 forløber planmæssigt. Tidsplan for udarbejdelse af ledelsesinformation blev gennemgået, så alle i Takstgruppen er bekendt med processen omkring udarbejdelse af ledelsesinformation.

1. **Undervisningsdagen den 23. august 2018 (13.30-13.50)**Sekretariat for Rammeaftaler tilbyder undervisning i takstfilen to gange om året. På den seneste undervisningsdag i februar måned gav flere af deltagerne udtryk for, at der også afsættes tid til erfaringsudveksling mellem kommunerne. Mange af deltagerne på undervisningsdagen har stor erfaring i at arbejde i takstfilen og oplever et større behov for at kunne mødes og erfaringsudveksle, fremfor undervisning i takstfilen.

Sekretariatet ønsker på den baggrund at få en åben drøftelse og input til, hvordan programmet for vores næste undervisningsdag kan se ud.

Det indstilles, at Takstgruppen

* drøfter og kommer med input til hvordan undervisningsdagen kan videreudvikles.

**Referat:**

Takstgruppen kom med forslag til den fremtidige tilrettelæggelse af undervisningsdagen.   
Der var enighed om fortsat at afholde undervisning i takstfilen. Dog skal undervisningen tilpasses årshjulet omkring takstfilen. Det indebærer, at der gennemføres undervisning i indberetning af budget og takster i august og undervisning i indberetning af regnskab i februar.

Takstgruppen ønsker derudover at sætte mere fokus på udveksling af erfaringer og metoder, på tværs af kommunerne.

Følgende temaer blev nævnt som relevante i forhold til erfaringsudveksling:

* Hensættelser
* Afdelingsbegrebet
* Tjenestemænd
* DUT-midler
* Relevante oplæg fra kommunerne.

Generelle forhold blev også drøftet, og der var et ønske om, at undervisningsmaterialet sendes ud inden mødet sammen med en deltagerliste indeholdende navn, telefon/mail og afdeling.

1. **Eventuelt (14.00 – 14.30)**

KL indgik den 28. april et generelt forlig med Forhandlingsfællesskabet for overenskomstperioden 1. april 2018 – 31. marts 2021. På opfordring fra Aarhus Kommune drøftede takstgruppen håndtering af KL's reviderede skøn for pris- og lønudviklingen i perioden 2017-2022. Skønnet for den samlede pris- og lønudvikling for serviceudgifterne for 2017 er uændret 1,9 pct., men for 2018 er skønnet sænket fra **1,7 pct. til 1,5 pct**., og for 2019 fra **2,4 pct. til 2,1 pct**. Omvendt er der tale om et løft i det samlede pris- og lønskøn for 2020 fra 2,4 pct. til 2,9 pct. og i de efterfølgende år fra 2,4 pct. til 2,5 pct.

Taskgruppen drøftede to modeller for håndtering af det reviderede pris- og lønskøn i 2018, der både tilgodeser kommunernes og regionens økonomiske interesser og samtidig muliggør en let administrativ håndtering af en forholdsvis begrænset ændring i pris-og lønskønnet i 2018. Det fremgår af §10, stk. 2 i *Bekendtgørelse om finansiering af visse ydelser og tilbud efter lov om social service samt betaling for unges ophold i Kriminalforsorgens institutioner* (BEK nr 1017 af 19/08/2017), at taksten skal beregnes for et år ad gangen. Ingen af modellerne indeholder således forslag om en genberegning af taksten for indeværende år.

**Model 1: Ingen handling***.*

Driftsherrer, der som konsekvens af lavere lønudgifter, genererer et overskud, skal indregne dette overskud i taksten senest 2 år efter jf. styringsaftalens kapitel 6.

**Model 2: Kompensation i 2019 via revideret pris- og lønskøn for 2019**

Der sker en indregning i taksten i 2019 via et revideret pris- og lønskøn på 1,915 pct. således at den samlede stigning fra 2017-2019 bliver den samme, dvs. som om at taksterne var blevet reguleret per 1. april 2018. Ændringen administreres praktisk ved en ændring af pris- og lønskønnet i 2019 i takstfilen.

En samlet vurdering af fordele og ulemper betyder, at takstgruppen er enige om at anbefale at driftsherrerne anvender **model 2**. Medlemmer af DASSOS orienteres om takstgruppens anbefaling på DASSOS møde den 15. august 2018 og træffer på den baggrund endelig beslutning om fremgangsmåden.  
  
Bilag med beregning,



Spørgsmål om APV-hjælpemiddel må indregnes i taksterne?

Janni Abildtrup fra Ikast-Brande Kommune rejste problemstillingen over for Takstgruppen. Konkret drejer det sig om indkøb af loftlifte. Forslaget fra Takstgruppen blev, at kun afskrivningen kan indregnes i taksterne.

Socialtilsynet v/ Karin Overgaard, Ringkøbing-Skjern Kommune

Vedrørende adskillelse af §§ 103 og 104. Forespurgte i Takstgruppen om der er nyt siden sidst – der er ikke nyt på området.

Budgetskemaer til Socialtilsynet v/ Mads Marcussen, Holstebro Kommune

Mads Marcussen forespurgte Takstgruppen, hvilken praksis kommunerne har i forhold til indberetning af tilbuddenes budgetskemaer. Flere tilkendegav at de afrapporterer budgetskemaet ud fra takstfilen, da der er erfaring med, at Socialtilsynet kontrollerer, om budgettet stemmer med takstfilens budget.

Takstfilen version 2019

Takstgruppen ønskede, at takstfilen er klar inden sommerferien. Det blev aftalt, at Takstfilen for 2019 er tilgængelig på hjemmesiden senest medio juni måned 2018.

1. **Næste møde i takstgruppen – 29. november 2018**